《会胡原道冯原辅溪饮》
元代·金涓

溪流一曲石为城，中有回澜分外清。金盏萦纡天上泛，玉盘宛转镜中行。

日高松影侵衣碎，风绽杨花落帽轻。我辈固知文字饮，凤笙龙管向谁鸣。

作者简介：金涓(1306—1382)，字德原，义乌人。尝受经于许谦，又学文章于黄溍。尝为虞集、柳贯所知，交荐于朝，皆辞不赴。明初，州郡辟召，亦坚拒不起，教授乡里以终。